Den Vest-Sjællandske Avis, 1835-08-18
Fra Paris berettes under 7de August: Vanen - siger de liberale Blade – at have en uindskrænket frie Presse, er for dybt indgroet i de franske Nationalskikke, til at det kunde lykkes, at naae et saadant Maal, som det Regieringen har for Øie ved de nye Lovudkast; de af disse endnu ikke meddeelte lyde saaledes: Titel I. Art. 7. Alle hidtil bestaaende, Pressen angaaende Love blive, for saavidt de ikke ved nærværende Lov modificeres, i Kraft. Skulde imidlertid det samme Jndivid eller den samme Journal i Løbet af eet Aar undergaae tvende Domfældninger, forhøies altid Straffen til det Dobbelte af det fastsatte Maximum. Skeer Overtrædelsen fra den periodiske Presses Side, kan Straffen forhøies til det Firedobbelte af Maximum. Den større Straf ophæver ikke den ringere, begge skulle meget meer exeqveres, uafhængige af hinanden. Art 8. Det er forbudt, offentligt at aabne eller anmelde Subskriptioner, der have til Øiemeed at svække retlige Eragtningers Virksomhed. Overtrædelser af dette Forbud belægges med en forrektionel Straf fra en Maaned til et Aars Fængsel og med Bøder fra 500 til 5000 Franker. Art. 9. De samme Straffe treffe dem, der før eller efter Dommen offentligt bekiendtgiøre de Edsvornes Navne, eller meddele Beretning over deres Deliberationer. Titel 11. Om Journalernes og andre periodiske Skrifters ansvarlige Redakteurer. Art. 10 Overeensstemmende med Artikel 8 i Loven af 8de Juli 1828, er enhver ansvarlig Redakteur for en Journal eller andet periodisk Skrive pligtig til, at undertegne det første Aftryk af ethvert Nummer. Skulde Underskrivten skee forinden eller in blanco, indtræder Fængselstraf fra en Maaned til et Aar og Bøder fra 500 til 3000 Franker. Art. 11. Enhver ansvarlig Redakteur er pligtig til, mod Betaling at inføre i sin Journal Oplysninger eller Berigtigelser, som fra Regieringens Side maatte tilsendes ham, i Anledning af saadanne Omstændigheder, der mueligen i hans Journal vare vare komne paa Tale. Vægring herved drager en forrektionel Straf af en Maaneds til et Aars Fængsel og Boder fra 500 til 5000 Fr. efter sig. Art. 12. Ved retlige Forfølgelse af en Artikel er den ansvarlige Redakteur pligtig til, at navngive den egentlige Forfatter. Vægring eller urigtig Angivelse drager Fængselstraf fra en Maaned til et Aar og Bøder fra 1000 til 5000 Franker efter sig. Art. 15. Naar en ansvarlig Redakteur er blevet dømt for Forbrydelser mod Pressen, Forseelse eller Overtrædelse, maa Journalen ei længer undertegnes af ham. En anden Redakteur, der svarer til de lovbestemte Betingelser, skal tvertimod træde til, hvis Journalen længer skal gaae ud. Titel III. Art. 16. Om Theatret. Skulde Uroligheder, Skandaler eller Overtrædelser af de bestaaende Love, Ordonantser eller Reglementer forefalde, da kan den meddeelte Tilladelse, saavel med Hensyn til selve Theatret, som ogsaa med Hensyn til det omtalte Stykke tages tilbage. De forestaaende Bestemmelser ere ogsaa at anvende ved de allerede bestaaende Theatre. Theater Politiet skal ordnes ved specielle Reglementer. Titel V. Om Retsforfølgningen og Dommen. Denne Titel indeholder i fem Artikler nogle minder betydelige Bestemmelser, angaaende Rettergangsmaaden i disse Sager. – Det andet Lov-Udkast, angaaende de Eedsvornes hemmelige Voteren og Forringelse af den Majoritet, der udfordres til at fælde en Anklaget, har vakt nogen Uvillie, især for den hemmelige Afstemnings Skyld. J Forbindelse med den Bestemmelse i det første Lov-Udkast, at ingen Journal under svær Straf maa offentlig meddele de Edsvornes Navne eller Debatter, vækker hiin Bestemmelse Frygt for, at den hele Jndretning med Jury skal blive misbrugt, hvilket man mener let kunde skee, naar Offentlighedens Control falder bort – Det tredie Lov-Udkast beskiæftiger sig med enkelte Bestemmelser. angaaende Proceduren for Assise Retterne. For gende Bestemmelser, der have deres Oprindelse fra de April Anklagedes Gienstridighed, ere især mærkelige: Art. 9. Hvis de Anklagede vægre sig ved at møde for Assiserne, kan Rettens Præsident lade dem føre derhen med Magt. Ogsaa kan han, hvis saadant maatte synes ham hensigtsmæssigere, efterat deres Vægring er konstateret, gaae over til Debatterne, uagtet hines Fraværelse. Art. 11. Enhver Anklaget eller enhver anden Tilstedeværende, der ved Forhandlingerne for Assiserne maatte vække Tumult, for at standse Rettens Gang, skal erklæres for skyldig i Rebellion og dømmes fra sex Maaneder til tvende Aars Jndespærring, og desuden forbeholdes mod ham den Straf, der maatte flyde af de Retten tilføiede Fornærmelser.